Document ID: 32005D0921

POLITINIO IR SAUGUMO KOMITETO SPRENDIMAS EUPOL KINŠASA/2/2005
2005 m. lapkričio 22 d.
dėl ES policijos misijos Kinšasoje (KDR), EUPOL „Kinšasa“, vadovo įgaliojimų pratęsimo
(2005/921/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 25 straipsnio 3 dalį,
atsižvelgdamas į 2004 m. gruodžio 9 d. Tarybos bendruosius veiksmus 2004/847/BUSP dėl Europos Sąjungos policijos misijos Kinšasoje (KDR) dėl integruoto policijos padalinio (EUPOL „Kinšasa“) (1), ypač į jų 5 ir 8 straipsnius,
kadangi:
(1)
2004 m. gruodžio 9 d. Politinis ir saugumo komitetas priėmė sprendimą EUPOL Kinšasa/1/2004 (2), kuriuo Adilio Ruivo Custodio buvo paskirtas EUPOL „Kinšasa“ misijos vadovu.
(2)
Pirmiau minėto sprendimo galiojimo laikas baigiasi 2005 m. gruodžio 31 d.
(3)
2005 m. lapkričio 7 d. Taryba susitarė pratęsti EUPOL „Kinšasa“ misiją dar 12 mėnesių laikotarpiui.
(4)
Generalinis sekretorius-vyriausiasis įgaliotinis pasiūlė pratęsti EUPOL „Kinšasa“ misijos vadovo Adilio Ruivo Custodio įgaliojimus iki misijos pabaigos.
(5)
Todėl EUPOL „Kinšasa“ misijos vadovo įgaliojimai turėtų būti pratęsti iki misijos pabaigos,
NUSPRENDĖ:
1 straipsnis
EUPOL „Kinšasa“ misijos vadovo Adilio Ruivo Custodio įgaliojimai pratęsiami iki misijos pabaigos.
2 straipsnis
Šis sprendimas įsigalioja jo priėmimo dieną.
Jis taikomas iki EUPOL „Kinšasa“ misijos pabaigos.
Priimta Briuselyje, 2005 m. lapkričio 22 d.

Labels: 18
9
5
15